section_heading: Normanska Engleska
paragraph_text: Pod normanskom vlašću često je dolazilo do sporova između kralja i njegovih najmoćnijih plemića. Godine 1215. u Runnymedeu u Surveyu, kralj Ivan Bez Zemlje potpisao je Magnu Chartu, ispravu koju je sastavilo više plemstvo. U njoj su ispisane dužnosti i prava građana te Crkve u odnosu na Krunu. Magna Charta je još uvijek jedan od glavnih ustavnih dokumenata engleske vlade.